CELEX: 32017R0492
Language: lv
Date: 2017-03-21 00:00:00
Title: Komisijas Regula (ES) 2017/492 (2017. gada 21. marts), ar kuru groza Eiropas Parlamenta un Padomes Regulu (EK) Nr. 883/2004 par sociālās nodrošināšanas sistēmu koordinēšanu un Eiropas Parlamenta un Padomes Regulu (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 (Dokuments attiecas uz EEZ un Šveici. )

22.3.2017   
            
            
               LV
            
            
               Eiropas Savienības Oficiālais Vēstnesis
            
            
               L 76/13
            
         KOMISIJAS REGULA (ES) 2017/492
   (2017. gada 21. marts),
   ar kuru groza Eiropas Parlamenta un Padomes Regulu (EK) Nr. 883/2004 par sociālās nodrošināšanas sistēmu koordinēšanu un Eiropas Parlamenta un Padomes Regulu (EK) Nr. 987/2009, ar ko nosaka īstenošanas kārtību Regulai (EK) Nr. 883/2004
   (Dokuments attiecas uz EEZ un Šveici)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 883/2004 par sociālās nodrošināšanas sistēmu koordinēšanu (1) un jo īpaši tās 88. pantu,
   ņemot vērā Eiropas Parlamenta un Padomes 2009. gada 16. septembra Regulu (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (2), un jo īpaši tās 92. pantu,
   tā kā:
   
               (1)
            
            
               Lai ņemtu vērā konkrētas izmaiņas dažu dalībvalstu tiesību aktos vai to vēlmi vienkāršot Regulas (EK) Nr. 883/2004 un Regulas (EK) Nr. 987/2009 koordinēšanas sistēmas piemērošanu, dalībvalstis iesniedza Sociālā nodrošinājuma sistēmu koordinācijas administratīvajai komisijai pieprasījumu grozīt dažus minēto regulu pielikumus.
            
         
               (2)
            
            
               Sociālā nodrošinājuma sistēmu koordinācijas administratīvā komisija ir piekritusi pieprasītajiem grozījumiem un ir ierosinājusi Komisijai tehniskus pielāgojumus pielikumos.
            
         
               (3)
            
            
               Komisija var piekrist attiecīgajiem priekšlikumiem.
            
         
               (4)
            
            
               Tāpēc Regula (EK) Nr. 883/2004 un Regula (EK) Nr. 987/2009 būtu attiecīgi jāgroza,
            
         IR PIEŅĒMUSI ŠO REGULU.
   1. pants
   Regulu (EK) Nr. 883/2004 groza šādi:
   
               1)
            
            
               regulas VI pielikumu groza šādi:
               
                           a)
                        
                        
                           iedaļā “IGAUNIJA” aiz c) apakšpunkta pievieno šādu jaunu d) apakšpunktu:
                           
                                       “d)
                                    
                                    
                                       darba spējas pabalsts, kas piešķirts saskaņā ar Likumu par darba spējas pabalstu.”;
                                    
                                 
                     
                           b)
                        
                        
                           iedaļu “ZVIEDRIJA” aizstāj ar šādu:
                           “ZVIEDRIJA
                           No ienākumiem atkarīga kompensācija slimības gadījumā un no ienākumiem atkarīga darbības kompensācija (Sociālās apdrošināšanas kodeksa 34. nodaļa).”;
                        
                     
                           c)
                        
                        
                           iedaļu “APVIENOTĀ KARALISTE” aizstāj ar šādu:
                           “APVIENOTĀ KARALISTE
                           Nodarbinātības un atbalsta pabalsts (ESA)
                           
                                       a)
                                    
                                    
                                       Attiecībā uz pabalstu, kas piešķirts līdz 2016. gada 1. aprīlim, ESA ir slimības pabalsts naudā sākotnējo 91 dienu (novērtējuma fāze). No 92. dienas ESA (pamatfāze) kļūst par invaliditātes pabalstu;
                                    
                                 
                                       b)
                                    
                                    
                                       Attiecībā uz pabalstu, kas piešķirts 2016. gada 1. aprīlī vai pēc tā, ESA ir slimības pabalsts naudā sākotnējās 365 dienas (novērtējuma fāze). No 366. dienas ESA (atbalsta grupa) kļūst par invaliditātes pabalstu.
                                    
                                 Lielbritānijas tiesību akti: 2007. gada likuma “Par sociālās labklājības sistēmas reformu” 1. daļa;
                           Ziemeļīrijas tiesību akti: 2007. gada likuma “Par sociālās labklājības sistēmas reformu” (Ziemeļīrija) 1. daļa.”;
                        
                     
         
               2)
            
            
               regulas VIII pielikumu groza šādi:
               
                           a)
                        
                        
                           pielikuma 1. daļas iedaļu “POLIJA” aizstāj ar šādu:
                           “POLIJA
                           Visi pieteikumi invaliditātes pensijām, vecuma pensijām saskaņā ar noteikto pabalstu sistēmu un apgādnieka zaudējuma pensijām, izņemot gadījumus, kad kopējais to apdrošināšanas periodu ilgums, kas izpildīti saskaņā ar vairāk nekā vienas dalībvalsts tiesību aktiem, ir vienāds vai ilgāks par 20 gadiem sievietēm un par 25 gadiem vīriešiem, bet valsts apdrošināšanas periodi ir īsāki par šīm robežvērtībām (un ne īsāki par 15 gadiem sievietēm un 20 gadiem vīriešiem) un kad aprēķinu veic saskaņā ar 27. un 28. pantu 1998. gada 17. decembra likumā (OV 2015., 748. ieraksts).”;
                        
                     
                           b)
                        
                        
                           pielikuma 1. daļas iedaļu “ZVIEDRIJA” aizstāj ar šādu:
                           “ZVIEDRIJA
                           
                                       a)
                                    
                                    
                                       Pieteikumi vecuma pensijai garantētas pensijas veidā (Sociālās apdrošināšanas kodeksa 66. un 67. nodaļa);
                                    
                                 
                                       b)
                                    
                                    
                                       Pieteikumi vecuma pensijai papildu pensijas veidā (Sociālās apdrošināšanas kodeksa 63. nodaļa).”;
                                    
                                 
                     
                           c)
                        
                        
                           pielikuma 1. daļas iedaļu “APVIENOTĀ KARALISTE” aizstāj ar šādu:
                           “Visi pieteikumi par izdienas pensiju, valsts pensiju saskaņā ar 2014. gada Likuma par pensijām 1. daļu, atraitņu pabalstu un apbedīšanas pabalstu, izņemot tos, attiecībā uz kuriem taksācijas gada laikā, kurš sākās 1975. gada 6. aprīlī vai vēlāk:”;
                        
                     
                           d)
                        
                        
                           pielikuma 2. daļas iedaļu “ZVIEDRIJA” aizstāj ar šādu:
                           “ZVIEDRIJA
                           Vecuma pensija no ienākumiem atkarīgas pensijas veidā un prēmiju pensija (Sociālās apdrošināšanas kodeksa 62. un 64. nodaļa).”;
                        
                     
         
               3)
            
            
               regulas IX pielikumu groza šādi:
               
                           a)
                        
                        
                           pielikuma I daļas iedaļu “ZVIEDRIJA” aizstāj ar šādu:
                           “ZVIEDRIJA
                           No ienākumiem atkarīga kompensācija slimības gadījumā un no ienākumiem atkarīga darbības kompensācija (Sociālās apdrošināšanas kodeksa 34. nodaļa).
                           Garantēta pensija un garantēta kompensācija, kas ir aizstājušas pilna apmēra valsts pensijas, ko noteica saskaņā ar noteikumiem par valsts pensiju, kurus piemēroja līdz 1993. gada 1. janvārim, un valsts pensija, kas piešķirta pilnā apmērā saskaņā ar pārejas noteikumiem, kurus piemēro no minētās dienas.”;
                        
                     
                           b)
                        
                        
                           pielikuma II daļas iedaļu “ZVIEDRIJA” aizstāj ar šādu:
                           “ZVIEDRIJA
                           Kompensācija slimības gadījumā un darbības kompensācija garantijas kompensācijas veidā (Sociālās apdrošināšanas kodeksa 35. nodaļa).
                           Apgādnieka zaudējuma pensija, ko aprēķina pēc apdrošināšanas perioda, par kuru veiktas iemaksas (Sociālās apdrošināšanas kodeksa 76.–85. nodaļa).”
                        
                     
         2. pants
   Regulu (EK) Nr. 987/2009 groza šādi:
   
               1)
            
            
               regulas 1. pielikumā
               
                           a)
                        
                        
                           iedaļu “BEĻĢIJA un ĪRIJA” svītro;
                        
                     
                           b)
                        
                        
                           iedaļu “DĀNIJA un GRIEĶIJA” svītro;
                        
                     
         
               2)
            
            
               regulas 3. pielikumā
               
                           a)
                        
                        
                           iedaļu “NĪDERLANDE” svītro;
                        
                     
                           b)
                        
                        
                           iedaļu “SOMIJA” svītro.
                        
                     
         3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Šīs regulas 2. panta 2. punktu piemēro no 2018. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 21. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 166, 30.4.2004., 1. lpp.
   
   
      (2)  OV L 284, 30.10.2009., 1. lpp.